open-index/open-wikipedia-markdown huggingface dataset:
פיצה רומאית

**פיצה רומאית** או **רומאנית** (באיטלקית: **Pizza Romana**) היא סגנון של פיצה שמקורה ברומא, אך נפוצה כיום גם מחוץ לה, בעיקר במרכז איטליה.

בניגוד לפיצה נפוליטנה, המוכרת תחת איכות Traditional Speciality Guaranteed) TSG) לפי האיחוד האירופי ועל ידי אונסק"ו כמורשת תרבותית בלתי מוחשית, אין כיום הכרה מקבילה לפיצה רומאית, ובהתאם לכך אין הגדרה רשמית מוסכמת לגביה.

## סוגי פיצות רומאיות
ממוזער|130x130 פיקסלים|פיצה אל-טליו
ישנם שלושה סגנונות שונים של פיצה העשויים להתייחס לפיצה רומאית באיטליה:

### פיצה אל-טליו
**פיצה אל-טליו** (באיטלקית: **Pizza al taglio**) או **פיצה על משקל** - זו בדרך כלל מגיעה בפרוסות מלבניות, ולרוב יש בסיס בצק עבה יותר, בדומה לפוקאצ'ות. היא נאכלת לרוב כאוכל רחוב יום-יומי או טייק אוויי.

### פיצה עגולה
ממוזער|132x132 פיקסלים|פיצה עגולה
ממוזער|152x152 פיקסלים|פינסה
**פיצה עגולה** (באיטלקית: **Pizza tonda**) - פיצה עם בסיס בצק דק. זו הפיצה הנפוצה ביותר המוגשת בעת ישיבה במסעדות ברומא, וכן זהו ככל הנראה הסגנון הנפוץ ביותר של פיצה במסעדות ברוב אזורי איטליה. לפעמים זו מכונה 'פיצה נמוכה' (Pizza bassa) כדי להבדיל מ'פיצה גבוהה' (הסגנון הנפוליטני). אחד ההבדלים העיקריים במרכיבי הבצק בהשוואה לסגנון הנפוליטני הוא בתוספת השמן התורמת לפריכות המתקבלת, המתואר באמצעות המילה "scrocchiarella", כינוי אונומטופי מקומי עבור סוג פיצה זה בניב הרומנסקו.

### פינסה
**פינסה** (באיטלקית: **Pinsa**) - פוקצ'ה שמוצאה באזור לאציו, האופיינית למטבח הרומאי. זו הייתה ידועה כבר ברומא העתיקה והייתה, כמו גם היום, מנה פופולרית מאוד, המשמשת לעיתים קרובות לליווי מאכל נקניקים וגבינות במקום לחם. השם 'פינסה' מקורו מהמילה "Pinsare" (מלטינית: "Pinsere", שפירושה "להאריך"), פועל שמסביר גם את צורתה העגלגלה בעובי של כשני סנטימטרים. הפינסה עשירה מאוד בחלל בתוך הבצק, שהופך אותה פריכה מבחוץ ורכה מבפנים.

## ראו גם
* פיצה נפוליטנה

## קישורים חיצוניים

קטגוריה:פיצה
קטגוריה:המטבח האיטלקי
פורד פלקון EA

**פורד פלקון EA** (באנגלית: **Ford Falcon EA**, קרוי גם: **Ford Fairmont EA**) היא מכונית משפחתית גדולה מתוצרת יצרנית הרכב פורד אוסטרליה , חברת בת של **[[פורד]]** אשר יוצרה בין השנים 1988–1991 באוסטרליה ובניו זילנד.

## תצורות
* 4 דלתות - סדאן.
* 5 דלתות - סטיישן.

## "פורד פלקון EA"

* יוצרו 223,612 יחידות.
* דגמי "פורד פלקון EA" יוצרו ממרץ 1988 – יולי 1991.
* מנוע קדמי.
* מנוע בנזין: 3.2 ליטר, 3.9 ליטר.
* סוג הנעה: הנעה אחורית.
* דגם "פורד פלקון EA" שירת כאמבולנס באוסטרליה.

## תמונות

קובץ:1990 Ford Falcon GL (EA) (33038521603).jpg | "פורד פלקון EA" דגם "GL", שנת 1990
קובץ:1988 Ford Falcon GL (EA) (32091106556).jpg | "פורד פלקון EA" דגם "GL", שנת 1988
קובץ:1988 Ford Falcon (EA) S sedan (2011-04-04) 02.jpg | "פורד פלקון EA" דגם "S", שנת 1988
קובץ:1989 Ford Falcon (EA) GL station wagon (2015-12-07) 01.jpg | "פורד פלקון EA" דגם "GL" - סטיישן
קובץ:1989 Ford Falcon (EA) GL station wagon (2015-12-07) 02.jpg | "פורד פלקון EA" דגם "GL" - סטיישן
קובץ:1990 Ford Fairmont (EA II) Ghia sedan (17742288399).jpg | "פורד פיירמונט EA" דגם "Ghia", שנת 1990
קובץ:1990 Ford Falcon (EA II) S sedan (17741738519).jpg | "פורד פלקון EA" דגם "S", שנת 1990
קובץ:1990 Ford Falcon (EA II) S sedan (17307378113).jpg | "פורד פלקון EA" דגם "S", שנת 1990



קובץ:Ford EA Falcon GL ambulance (5340727299).jpg | "פורד פלקון EA" דגם "GL" - אמבולנס
קובץ:Ford EA Falcon GL ambulance (5340725247).jpg | "פורד פלקון EA" דגם "GL" - אמבולנס


## ראו גם
* פורד
* פורד פלקון
* פורד פלקון XP
* פורד פלקון XG
* פורד פלקון ED

## קישורים חיצוניים

## הערות שוליים

קטגוריה:מכוניות משפחתיות גדולות
קטגוריה:מכוניות סטיישן
EA
קטגוריה:דגמי מכוניות שהושקו ב-1988
קטגוריה:כלי רכב המיוצרים באוסטרליה
קטגוריה:כלי רכב המיוצרים בניו זילנד
נתי חסיד

**נתי חסיד** (נולד ב-7 ביוני 1982) הוא ראפר, זמר-יוצר, שדרן רדיו ומוזיקאי ישראלי.

## ביוגרפיה
נתי חסיד נולד ב-7 ביוני 1982 בירושלים, וגם גדל ולמד בירושלים.

## קריירה
ב-2007 החל חסיד להנחות את תוכנית הרדיו "כבשה שחורה". התכנית היא תוכנית רדיו שבועית בנושא מוזיקה שחורה.

ב-2011 הוציא את מיקסטייפ הבכורה שלו, "מלך הפ'אנק". שירי המיקסטייפ משלבים את סגנונות ההיפ הופ והפאנק. בין האורחים במיקסטייפ ניתן למנות את איזי, סגול 59, לוקץ', טונה ושי 360.

ב-2014 הוציא את מיני-אלבום הבכורה שלו, "שביזות יום א'".

ב-2015 הוציא את אלבום הבכורה שלו, "זה מה יש". האלבום הוא אלבום קונספט המתאר התפתחות של דמות מילד לגבר. גיוס הכספים להפקת האלבום בוצע באתר הדסטארט.

השיר של חסיד "ילד גבר" הוא שיר הפתיחה של הסדרה "נבסו" והוא שימש בתור היועץ המוזיקלי של הסדרה.

ב-2020 הוציא את האוסף ״להיטי הזהב״ שכלל שירים מכל התקופות ורימיקסים שראו אור לראשונה. 

ב-2023 נתי יצא עם המופע ״נתי חסיד עושה ראפ״ בו הוא מספר סיפורים מעוררי השראה משלבים שונים בקריירה שלו ושוזר פנימה את שיריו.

ב-2025 הוציא את המיני-אלבום ״טופ 5״ שנכתב, הופק מוזיקלית (על ידי שורפי) והוקלט על פני 24 שעות בלבד.

## דיסקוגרפיה
* מלך הפ'אנק (2011, מיקסטייפ)
* שביזות יום א' (2014, מיני-אלבום)
* זה מה יש (2015, אלבום)
* להיטי הזהב (2020, אלבום אוסף)
* טופ 5 (2025, מיני-אלבום)

## קישורים חיצוניים

## הערות שוליים

קטגוריה:ראפרים ישראלים
קטגוריה:זמרים-יוצרים ישראלים
קטגוריה:מוזיקאים ישראלים
קטגוריה:שדרני רדיו ישראלים
קטגוריה:ישראלים שנולדו ב-1982
The Sailor Song

**The Sailor Song** (בעברית: **שיר המלח**) הוא שיר של הצמד הדני Toy-Box. הוא הסינגל השלישי מהאלבום Fantastic  שיצא באוגוסט 1999. למרות שהשיר לא הצליח כמו שירים אחרים של הצמד, השיר הפך להיות פופולרי. לשיר נעשו גם כמה גרסאות רמיקס.

## מצעדים

## קישורים חיצוניים

## הערות שוליים

קטגוריה:שירים באנגלית
קטגוריה:שירים על אוקיינוסים וימים
קטגוריה:שירים על ימאים
אמיל צורלינדן

**אמיל אוגוסט פרנסואה תומאס צורלינדן** (בצרפתית: **Émile1 Auguste François Thomas Zurlinden**; 3 בנובמבר 1837 – 9 במרץ 1929) היה ז'נרל דה דיוויזיה בצבא צרפת, אשר שימש גם כשר המלחמה של צרפת, אולם התפרסם בעיקר בשל חלקו בפרשת דרייפוס.

## ביוגרפיה
צורלינדן נולד בקולמר ב-3 בנובמבר 1837. ב-1858 הוא התגייס לצבא צרפת ולמד באקול פוליטקניק, ב-1858 הוא הוצב בכוחות הארטילריה ולמד בבית ספר לתותחנים במץ, וב-1860 הועלה לדרגת לוטננט משנה. ב-1866 הוא הועלה לדרגת קפטן. ב-1870 הוא לחם במלחמת צרפת-פרוסיה, ולאחר המצור על מץ נפל בשבי הפרוסי. הוא נמלט מהשבי במצודת גלוגאו וחזר לצרפת, שם מונה לראש מטה הקורפוס ה-25.

ב-1881 הוא הועלה לדרגת קולונל, וב-1885 לדרגת ז'נרל דה בריגדה. ב-1890 הוא מונה למפקד הדיוויזיה ה-2, וב-1894 הועבר לפקד על הקורפוס ה-4 בלה מאן. בין 26 בינואר ל-28 באוקטובר 1895 הוא שימש כשר המלחמה בממשלתו של אלכסנדר ריבו לפני שהוחלף בז'אן-בטיסט ביו. לאחר מכן מונה למפקד הקורפוס ה-15, וב-1897 מונה למושל הצבאי של פריז.

צורלינדן מפורסם בעיקר בשל חלקו בפרשת דרייפוס. ב-3 בספטמבר 1898 התפטר שר המלחמה של צרפת גודפרואה קווניאק, ויומיים לאחר מכן זימן ראש הממשלה אנרי בריסון את צורלינדן ומינה אותו לשר המלחמה החדש. באותה עת חפץ בריסון לערוך משפט חוזר לקצין היהודי אלפרד דרייפוס שנאשם בריגול על לא עוול בכפו. בריסון קיווה שצורלינדן יסייע לו בכך. צורלינדן התיישר בתחילה עם עמדתו של בריסון ואף החל לערוך את הסידורים הטכניים לקראת החזרתו של דרייפוס מאי השדים, אולם לפתע שינה את טעמו מן הקצה אל הקצה וטען כי אין לאפשר משפט חוזר. הן צורלינדן והן בריסון איימו בהתפטרות באם עמדתם לא תתקבל, והנשיא פליקס פור נאלץ להתערב ולדחות את ההחלטה בנושא ל-17 בספטמבר. יום לפני כן הודיע צורלינדן על כוונתו לפתוח בחקירה נוספת נגד ז'ורז' פיקאר - אחד מתומכיו הבולטים של דרייפוס.

מבחינתו של בריסון, צורלינדן עבר את הגבולות, והוא החל לחפש שר מלחמה חדש. מצבו היה כה נואש, עד כי הוא שיגר בחשאי שליח אל מנהיגי המחנה הדרייפוסרי מתייה דרייפוס וז'וזף ריינאך וביקש מהם למצוא עבורו גנרל שאותו ניתן יהיה למנות כשר מלחמה בידיעה שהוא יפעל למען משפט חוזר. הם המליצו לו על פול דאראס, הגנרל שפיקח על טקס שלילת הדרגות של דרייפוס ומאז שינה את טעמו והחל לתמוך במשפט חוזר. אולם בריסון לא קיבל את הצעתם, ותחת זאת בחר בשארל שאנואן. וכך, כאשר צורלינדן דרש להעמיד את פיקאר לחקירה, יכול היה בריסון להתנגד לו בלי חשש. בריסון הכריז על הקמת ועדה לבדיקת האפשרות למשפט חוזר, צורלינדן התפטר ב-20 בספטמבר, ושאנואן נכנס במקומו. אולם עד מהרה גילה בריסון שנפל בפח. שאנואן היה ידידו של צורלינדן ועד מהרה התגלה כמתנגד חריף למשפט חוזר. הוא עקף את בריסון בצורה מתוחכמת, כאשר החזיר את צורלינדן למשרת המושל הצבאי של פריז. התביעה כנגד פיקאר נדחתה אמנם, אולם הוא הועבר בינתיים לבית הסוהר שרש-מידי כדי להרחיק אותו ממוקד ההתרחשויות. צעד זה גרר מחאה בכל רחבי צרפת.

ב-1899 הוא עזב את משרת המושל הצבאי של פריז ומונה לחבר במועצת המלחמה העליונה. ב-1902 הוא הועבר לכוחות המילואים. ב-1904 הוא פרסם את זכרונותיו ממלחמת צרפת-פרוסיה וב-1910 פרסם ספר אודות נפוליאון בונפרטה. ב-9 במרץ 1929 הוא נפטר בפריז בגיל 91.

## לקריאה נוספת
* .
* .
* .

## קישורים חיצוניים

## הערות שוליים

קטגוריה:גנרלים צרפתים
קטגוריה:פרשת דרייפוס: אישים
קטגוריה:קצינים גדולים בלגיון הכבוד
קטגוריה:צרפתים במלחמת צרפת–פרוסיה
קטגוריה:בוגרי אקול פוליטקניק
קטגוריה:צרפתים שנולדו ב-1837
קטגוריה:צרפתים שנפטרו ב-1929
אוניברסיטת סנט קמילוס הבין-לאומית למדעי הבריאות והרפואה

**אוניברסיטת סנט קמילוס הבין-לאומית למדעי הבריאות והרפואה** (באיטלקית: **UniCamillus – Università Medica Internazionale di Roma**; באנגלית: **Saint Camillus International University of Health and Medical Sciences** או **UniCamillus**) היא אוניברסיטה פרטית, הממוקמת ברומא, המוכרת על ידי משרד החינוך, האוניברסיטה והמחקר האיטלקי מאז נובמבר 2017. ג'אני פרופיטה היה מראשי צוות ההקמה של המוסד ובהמשך מונה לרקטור.

## פרופיל
אוניברסיטת סנט קמילוס מוקדשת אך ורק ללימודי מדעי הרפואה ומכוונת בייחוד עבור סטודנטים בינלאומיים שאינם באיחוד האירופי, כמו גם עבור סטודנטים מהאיחוד האירופי המגלים עניין מדעי ומקצועי בנוגע לסוגיות בריאותיות המשפיעות על מדינות מתפתחות.

בחזון המחויבות ההומניטרית עליה האוניברסיטה מצהירה, ידוע על חתימתה של מזכר הבנות עם איגוד הרופאים ממוצא זר באיטליה (AMSI) והקהילות של העולם הערבי באיטליה (Co-mai), וכן הסכמי שיתוף פעולה עם האיטי, מצרים ומדינות אחרות שאינן אירופיות.

## תוכניות לימוד
מתוכנית הלימודים של האוניברסיטה עולה כי התוכניות הדידקטיות כמו גם פעילויות המחקר מתמקדות בפתולוגיות השורשיות בבעיות הבריאותיות הנפוצות ביותר בדרום הגלובלי כמו מלריה, HIV/איידס, שחפת ומחלות טרופיות מוזנחות, כמו גם דרישות ספציפיות לרופאים ולאנשי מקצוע בתחום הבריאות, הפועלים באזורי מלחמה או באזורים מוכי אסון טבע.

כל הקורסים נלמדים בשפה אנגלית.

### הקורסים המוצעים באוניברסיטה
* תואר דוקטור לרפואה שש-שנתי.
* תואר שלוש-שנתי במיילדות.
* תואר שלוש-שנתי בסיעוד.
* תואר שלוש-שנתי בפיזיותרפיה.
* תואר שלוש-שנתי בטכניקות מעבדה ביו-רפואיות.
* תואר שלוש-שנתי ברדיולוגיה, אבחון דימות וטכניקות רדיותרפיה.

## קישורים חיצוניים

* 

קטגוריה:רומא: אוניברסיטאות ומכללות
שארל שאנואן

**שארל סולפיס ז'ול שאנואן** (בצרפתית: **Charles Sulpice Jules Chanoine**; 18 בדצמבר 1835 – 9 בינואר 1915) היה ז'נרל דה דיוויזיה בצבא צרפת, אשר שימש כמפקד הכוחות הצרפתיים שהשתתפו במלחמת בושין, ובהמשך כיהן כשר המלחמה של צרפת לתקופה קצרה במהלך פרשת דרייפוס.

## ביוגרפיה
שאנואן נולד בדיז'ון ב-18 בדצמבר 1835. אביו, סולפיס ז'ול שאנואן שימש כתובע ציבורי. אמו נקראה מארי פלורה אנדרה. ב-1851 הוא נרשם ללימודים ב, ולאחר מכן התגייס לצבא צרפת והוצב בחיל הפרשים. הוא השתתף ב, וב-1856 נשלח לסין ולחם במלחמת האופיום השנייה. ב-1867 הוא נשלח ליפן כמפקד הכח הצרפתי אשר נשלח בהוראת הקיסר נפוליאון השלישי לסייע לשוגון טוקוגאווה יושינובו במלחמת בושין. עם זאת, ב-1868 נאלץ שאנואן לעזוב עם מרבית החיילים והיועצים הצרפתיים בהוראתו של הקיסר מוצוהיטו. קצינים רבים (בייהם ז'ול ברונט) בחרו להישאר ולהילחם לצד השוגון, והגישו את התפטרותם מהצבא.

לאחר חזרתו מיפן, הוא שימש כנספח הצבאי של צרפת בסנקט פטרבורג ולאחר מכן בבייג'ינג, לפני שהוחזר לצרפת ופיקד על הדיוויזיה הראשונה במשך שמונה שנים. ב-20 בספטמבר 1898 הציע ראש ממשלת צרפת אנרי בריסון לשאנואן לקבל את תפקיד שר המלחמה. הייתה זו תקופה מתוחה ביותר מבחינה פוליטית. הארץ הייתה מפולגת בין אלו שדרשו הענקת משפט חוזר לקצין היהודי אלפרד דרייפוס שנאשם בריגול על לא עוול בכפו, לבין אלו שלא רצו לאפשר משפט כזה. בריסון, על אף שהאמין באשמתו של דרייפוס, רצה לערוך משפט חוזר, ושר המלחמה הקודם אמיל צורלינדן, לא אפשר לא לעשות זאת. לפיכך הוא גרם להתפטרותו של צורלינדן ומינה את שאנואן במקומו. אלא שאז הבין בריסון שנפל בפח, שכן שאנואן היה ידיד קרוב של צורלינדן והחל להתנגד בחריפות למשפט חוזר. הוא עקף את בריסון כאשר מינה את צורלינדן למושל הצבאי של פריז ואפשר לו לאסור את ז'ורז' פיקאר, אחד מתומכיו הבולטים של דרייפוס. ב-25 באוקטובר פרצו מהומות אל מול ארמון בורבון. המפגינים היו ברובם לאומנים ואנטישמים אשר דרשו את התפטרותו של בריסון. בעוד פלוגות פרשים משתלטות על גני טווילרי כדי למנוע מההמון המוסת לפרוץ לארמון, נשא שאנואן נאום תקיף נגד בריסון ונגד משפט חוזר, ולאחריו התפטר מתפקידו. מיד לאחר מכן נערכה הצבעת אי אמון בממשלה. ברוב של 286 נגד 254 נפלה הממשלה. נשיא צרפת פליקס פור הטיל על שארל דופוי את מלאכת הרכבת הממשלה החדשה, והוא מינה את אדווארד לוקרוי כשר המלחמה החדש.

ב-1900 פרש שאנואן מהצבא. הוא נפטר בבודמן ב-9 בינואר 1915 בגיל 79.

## משפחתו
ב-21 בדצמבר 1870 הוא התחתן בפריז עם מרגריט פרוסארד, בתו של הגנרל שארל אוגוסט פרוסארד. נולדו להם שלושה בנים, אשר שלושתם המשיכו בדרכו של אביהם והתגייסו לצבא. שנים מהם התפרסמו ג'וליאן שאנואן אשר נודע כחוקר טבע, וז'אק שאנואן אשר הגיע לדרגת ז'נרל דה דיוויזיה. כמו כן היו להם שלוש בנות (הנרייט, ז'רמן ומדלן).

## לקריאה נוספת
* .
* .

## קישורים חיצוניים

* 

קטגוריה:גנרלים צרפתים
קטגוריה:פרשת דרייפוס: אישים
קטגוריה:קצינים גדולים בלגיון הכבוד
קטגוריה:בוגרי האקדמיה הצבאית סן-סיר
קטגוריה:צרפתים שנולדו ב-1835
קטגוריה:צרפתים שנפטרו ב-1915
Dangerous Woman Tour

**Dangerous Woman Tour**, או בקיצור DWT, הוא סיבוב ההופעות השלישי של אריאנה גרנדה והשני הבין־לאומי שלה. סיבוב הופעות זה נועד לקדם את אלבומה השלישי, Dangerous Woman, והוא החל ב-3 בפברואר 2017.

## הפיגוע

ב-22 במאי 2017 אירע פיגוע במנצ'סטר ארנה, עם תום הופעתה של גרנדה במקום, ובזמן יציאת הקהל מהאולם. בפיגוע נהרגו 22 איש ורבים אחרים נפצעו. גרנדה חוותה התקפי חרדה רבים בעקבות הפיגוע וביטלה את שבע ההופעות הבאות שהיו אמורות להתקיים במסגרת סיבוב ההופעות. גרנדה ארגנה מופע צדקה תחת השם "One Love Manchester", אשר הצליח לגייס למעלה מ-17 מיליון יורו.

לאחר מכן, המשיכה גרנדה בסיבוב ההופעות עד לסיומו ב-21 בספטמבר 2017.

## רווחים
סיבוב ההופעות כלל 77 הופעות והוא הכניס לגרנדה רווח של 71 מיליון דולר (וב-2019 כ-74 מיליון דולר).

## שירי המופע
רשימת השירים הזו מייצגת את ההופעה שהתקיימה ב-21 בספטמבר 2017 בהונג קונג.

## קישורים חיצוניים

## הערות שוליים

קטגוריה:סיבובי הופעות מ-2017
קטגוריה:סיבובי הופעות של אריאנה גרנדה
קטגוריה:סיבובי הופעות באוסטרליה
קטגוריה:סיבובי הופעות באמריקה הדרומית
קטגוריה:סיבובי הופעות בארצות הברית
קטגוריה:סיבובי הופעות בממלכה המאוחדת
קטגוריה:סיבובי הופעות בצרפת
קטגוריה:סיבובי הופעות בקנדה
יוליוס רינגל

גנרל **יוליוס רינגל** (בגרמנית: **Julius Ringel**; 16 בנובמבר 1889 – 11 בפברואר 1967) היה מפקד בכיר בוורמאכט, שפיקד על כוחות במלחמת העולם השנייה.

## ביוגרפיה
### קריירה מוקדמת
רינגל נולד ב-16 בנובמבר 1889 בפלקרמארקט, ובשנת 1905 החל את לימודיו בבית ספר צבאי בווינה. בשנת 1909 התגייס רינגל לצבא האוסטרו-הונגרי והצטרף לרגימנט הרובאים ההררי ה-2, עמו לחם במהלך מלחמת העולם הראשונה, ובסופה נפל בשבי האיטלקי.

לאחר המלחמה לחם רינגל בקרינתיה נגד יוגוסלביה, ולאחר מכן הצטרף לצבא האוסטרי ומילא בו תפקידי פיקוד ומטה. בשנת 1930 הוא הועלה לדרגת מיור, ובשנת 1932 הוא הועלה לדרגת אוברסט לוטננט. בשנת 1936 הצטרף למפלגה הנאצית, ובשנת 1938 תמך באופן נלהב באנשלוס והצטרף לוורמאכט. רינגל מונה לקצין מטה בדיוויזיה ההררית ה-3 בפיקודו של אדוארד דיטל, וב-1 בפברואר 1939 הועלה לדרגת אוברסט.

### מלחמת העולם השנייה
עם פרוץ מלחמת העולם השנייה מונה רינגל לקצין האג"ם של הדיוויזיה ה-268, וב-27 באוקטובר אותה שנה מונה למפקד רגימנט הרגלים ה-266, שהיה חלק מהדיוויזיה ה-72 ולחם עמו במהלך המערכה על צרפת. ב-14 ביוני 1940 הוא מונה למפקד הדיוויזיה ההררית ה-3, וב-1 בנובמבר 1940 הועלה לדרגת גנרל מיור ומונה למפקד הדיוויזיה ההררית ה-5. הדיוויזיה לחמה במהלך המערכה בבלקנים בשנת 1941, בתחילה היא הוצבה בבולגריה, ובהמשך נעה אל מקדוניה במסגרת מבצע מריטה נגד ממלכת יוון. במהלך המבצע נעה הדיוויזיה דרך קו מטאקסס וחדרה דרך סלוניקי ותרמופילאי, ולאחר כניעת יוון הוצבה באתונה ככוח כיבוש. הייתה חלק מהכוחות שהונעו דרך הים במהלך הקרב על כרתים באותה שנה. הדיוויזיה הונעה לכרתים במסגרת שני משטים, הראשון של 2,331 איש והשני של 4,000. המשט הראשון יצא לכרתים ב-20 במאי, והותקף על ידי כוח המשימה ימי בריטי בפיקוד אדמירל ברנרד רולינגס. 12 כלי שיט אבדו, ו-300 מאנשי הדיוויזיה נהרגו. המשט השני יצא יומיים לאחר מכן, והותקף על ידי כוח משימה בריטי נוסף בפיקוד אדמירל אדוארד סטיוארט ליי. למזלם של אנשי המשט הלופטוואפה פתח בהתקפות נמרצות ואילץ את הבריטים לסגת. המשט חזר לנמל. בהמשך הונעו לוחמי חיל הרים לכרתים באמצעות כלי טיס בלבד. על פעולותיו במהלך הקרבות הוענק לרינגל ב-12 ביוני 1941 עיטור צלב האבירים של צלב הברזל. בנובמבר אותה שנה, הוחזרה הדיוויזיה לזלצבורג לשיקום, ובאפריל 1942 נפרשה בחזית המזרחית נגד הצבא האדום, שבה סופחה לקבוצת ארמיות צפון, וב-1 בדצמבר 1942 הוא הועלה לדרגת גנרל לוטננט. באפריל 1943 הדיוויזיה נשלחה ללחום נגד כוחות בעלות הברית באיטליה. הדיוויזיה סופחה לארמיית ליגוריה הגרמנית-איטלקית, ולחמה בין היתר בקרב מונטה קאסינו, וב-25 באוקטובר 1943 הוענק לו תוספת עלי אלון לעיטור צלב האבירים של צלב הברזל. ב-1 באפריל 1944 מונה רינגל למפקד הקורפוס ה-69, אשר לחם בקרבות השונים בקרואטיה כנגד הפרטיזנים היוגוסלבים. בסוף יוני אותה שנה הוא הועלה לדרגת גנרל הכוחות ההרריים ומונה לסגן מפקד המחוז הצבאי ה-18, ובינואר 1945 מונה למפקדו עד סוף המלחמה.

### לאחר המלחמה
לאחר המלחמה התגורר רינגל בבאייריש גמיין, עד מותו ב-11 בפברואר 1967.

## קישורים חיצוניים

* יוליוס רינגל באתר lexikon-der-wehrmacht 

## הערות שוליים

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מפקדי גייסות גרמניה במלחמת העולם השנייה
קטגוריה:אנשי צבא אוסטרו-הונגרים במלחמת העולם הראשונה
קטגוריה:גרמנים שנולדו ב-1889
קטגוריה:אוסטרים שנפטרו ב-1967
קטגוריה:גרמנים שנפטרו ב-1967
ספיריט איירליינס

**חברת ספיריט איירליינס בע"מ** (באנגלית: **Spirit Airlines, Inc.**) היא חברת תעופה אמריקאית לטיסות חסך, אשר בסיסה נמצא במיראמר, פלורידה, במטרופולין מיאמי. זוהי חברת התעופה השביעית בגודלה בארצות הברית. ספיריט מפעילה טיסות סדירות ברחבי ארצות הברית ובאיים הקריביים ואמריקה הלטינית. חברת התעופה מפעילה בסיסים באטלנטיק סיטי, בולטימור, שיקגו – או'הייר, דאלאס/פורט וורת', דטרויט, פורט לודרדייל, לאס וגאס ואורלנדו.

## היסטוריה
### שנים ראשונות (1964–2006)
החברה החלה בתחילה כחברת הובלות בשנת 1964. החברה שינתה את שמה ל- Ground Air Transfer, Inc. בשנת 1974. שירות חברת התעופה נוסד בשנת 1983 במחוז מקומב, מישיגן, על ידי נד הומפלד, מפעיל טיולי שכר מדטרויט, המספק חבילות נסיעות ליעדי בילוי כמו אטלנטיק סיטי, לאס וגאס, והבהאמה. בשנת 1990 החל צ'רטר 1 בשירות מתוזמן מבוסטון ופרובידנס, רוד איילנד, לאטלנטיק סיטי. ב-29 במאי 1992, צ'רטר אחת הכניסה מטוסי סילון לצי ושינתה את שמה לספיריט איירליינס. טיסות מתוזמנות בין דטרויט לאטלנטיק סיטי החלו ב-1 ביוני 1992. טיסות מתוזמנות בין בוסטון לפרובידנס החלו ב-15 ביוני 1992.

## ענייני חברה
### בעלות
ספיריט איירליינס בע"מ היא תאגיד של דלאוור הנסחר באופן ציבורי בבורסה של ניו יורק ().

## יעדים
ספיריט איירליינס טסה כיום ל-77 יעדים ברחבי מרכז אמריקה, הקריביים, דרום אמריקה וארצות הברית. נכון לאפריל 2018 היא מחזיקה בסיסי צוותים באטלנטיק סיטי, שיקגו – או'הייר, דאלאס/פורט וורת', דטרויט, פורט לודרדייל, לאס וגאס ואורלנדו.

## קישורים חיצוניים

* 

## הערות שוליים

קטגוריה:חברות הנסחרות בבורסה לניירות ערך בניו יורק
קטגוריה:חברות תעופה אמריקאיות
קטגוריה:חברות לטיסות חסך
דוד נוטמן

**דוד נוטמן** (13 ביוני 1895 – 7 באוקטובר 1963) היה איש עסקים, קבלן, חקלאי ועסקן ספורט ישראלי, אשר רכש מידי הבריטים את בסיסי הצבא הבריטי בגן יבנה, בכפר ביל"ו, ברחובות וכן את אדמת בסיס תל נוף.

## ביוגרפיה
נוטמן נולד בשנת 1895 ברחובות, ולמד בחדר ולאחר מכן בבית ספר עממי סמילנסקי. למד בבית הספר למל, אולם שב לרחובות לאחר שהתקשה ללמוד בגרמנית. בשנת 1913 נסע לאוסטרליה, שם עבד במכרות נחושת ופחם עד שנת 1924, אז חזר לארץ ישראל.

בארץ ישראל עסק בסלילת כבישים והיה לקבלן עצמאי בתחום. במקביל, הקים משק חקלאי גדול ברחובות, שכלל מטע, פרדס וכרם.

בימי מלחמת העצמאות, רכש נוטמן את קרקעות הבסיסים של הצבא הבריטי בגן יבנה, בכפר ביל"ו וברחובות. לאחר שבסיס תל נוף הועמד למכירה, פנה בן ציון הורוביץ אל נוטמן והפציר בו לנצל את קשריו עם אנשי המנדט הבריטי על מנת לרכוש את הקרקע. נוטמן רכש את קרקעות הבסיס תמורת 67,000 לא"י. בעת המצור על ירושלים ארגן משלוחי מזון מרחובות ומגדרה אל העיר הנצורה.

היה פעיל של תנועת מכבי, והקים במסגרת זו מגרשי ספורט, בריכות ומתקנים נוספים.

ב-1924 נשא לאישה את שרה, ולזוג נולדו ארבעה ילדים. ב-7 באוקטובר 1963 הלך לעולמו בגיל 69 ונקבר ברחובות, עיר הולדתו.

## קישורים חיצוניים
* משפחת נוטמן, בארכיון לתולדות העיר רחובות.

## הערות שוליים

קטגוריה:רחובות: אישים
קטגוריה:בוגרי בית הספר סמילנסקי (רחובות)
קטגוריה:תנועת מכבי
קטגוריה:אנשי עסקים ישראלים
קטגוריה:גואלי אדמות בארץ ישראל
קטגוריה:אנשי היישוב ילידי הארץ
קטגוריה:עסקני ספורט ביישוב
קטגוריה:קבלני בניין ארץ-ישראלים
קטגוריה:אישים הקבורים ברחובות
קטגוריה:ישראלים שנולדו ב-1895
קטגוריה:ישראלים שנפטרו ב-1963
רציחות האוסייג'

ממוזער|תיעוד ב"תיק הרצח הייל – רמזי", מאוסף אוקלהומה בארכיון התצלומים של החברה ההיסטורית של אוקלהומה
**רציחות האוֹסֶייג**' (באנגלית: **Osage Indian murders**) היו סדרה של רציחות של אנשים משבט האוסייג'  במחוז אוסייג'  שבמדינת אוקלהומה בארצות הברית בשנים 1910–1930 כחלק ממזימה להשתלט על אדמות מניבות נפט שבני שבט זה היו בעליה.

עיתונים תיארו את מספרם ההולך וגובר של מקרי הרצח שלא נפתרו כ"שלטון טרור", שהתרחש בשנים 1921–1926. מספר ההרוגים המשוער מגיע למאות, אם כי המספרים המדווחים הרשמיים נמוכים משמעותית ומסתכמים בעשרות בודדות. מקורות מסוימים מדווחים כי 60 ילידים נרצחו או יותר משנת 1918 עד 1931. עם זאת, מחקירות חדשות יותר עולה כי מקרי מוות חשודים רבים יותר במהלך תקופה זו עלולים היו להיות מתועדים לא נכון, או שתועדו במכוון באופן שגוי (כלומר לא כרצח אלא תאונה/מוות ממחלה/התאבדות וכיוצא בזה) כדי לחפות על היותם מקרי רצח בפועל. בסוגיה זו מרחיב העיתונאי דייוויד גראן בספרו "רוצחי פרח הירח: רציחות האוסייג' ולידת ה-FBI". על פי ההשערות שהועלו, הרציחות בוצעו על ידי אנשים שהייתה להם כוונה להשתלט על העושר הגדול של האוסייג', שאדמתם נמצאה כעשירה בנפט ואשר לכל אחד מהם הייתה זכות קניינית בלתי ניתנת להעברה על אדמות שזיכו אותם בדיבידנדים שנתיים גדלו ככל ששאיבת הנפט באזור התרחבה בסוף המאה ה-19 ותחילת המאה ה-20.

חקירת גופי אכיפת החוק, ובהם לשכת החקירות (BOI; הגוף שקדם ל-FBI), חשפה גם שחיתות נרחבת בקרב גורמים מקומיים המעורבים בתוכנית הפטרונות על הרווחים של בני האוסייג', לפיה בני האוסייג' לא נתפסו אחראיים מספיק כדי לנהל את הכספים שלהם ולכן מונה להם פטרון שסייע להם והיה בשליטה מלאה על כספי התמלוגים שהם קיבלו, פעמים רבות אותם פטרונים ניצלו את מעמדם כדי לעשוק את בני האוסייג' על ידי רכישות מפוקפקות דרך קרובים או מכירה במחיר גבוה יותר ממחיר השוק לבני האוסייג' - זאת למרות הטרוניה של בני האוסייג' שטענו שאינם זקוקים לפטרונים אלו. בשל השחיתות הרבה של השלטון המקומי והקשרים של רבים מהפטרונים שהיו לרוב חברים מכובדים ובעלי כוח והשפעה בסביבה, מרבית מקרי הרצח מעולם לא הגיעו למשפט, אם כי חלק מהגברים הורשעו ונידונו למאסר. לאחר שהמשפט המרכזי בנושא מצא את האשמים ברצח בני האוסייג' כאלו שתכננו להתחתן עם בני השבט כדי לזכות בזכות הקניינית שלהם באדמה על ידי רציחת בני זוגם לאחר החתונה, הקונגרס שינה את החוק כדי לאסור על מי שאינם בני האוסייג' לרשת את תמלוגי הנפט של השבט. לאור התלונות על שיטת הפטרונות, ממשלת ארצות הברית החלה לנהל ישירות את הכספים שמשולמים לבני האוסייג'.

בשנת 2000 הגישו נציגי שבט האוסייג' תביעה נגד מחלקת הפנים של ארצות הברית בטענה שזו לא ניהלה את הנכסים כראוי ושילמה לאנשים את התמלוגים שהם נועדו להם. התביעה הוסדרה בשנת 2011 תמורת 380 מיליון דולר ותוך התחייבויות של הממשל הפדרלי של ארצות הברית לשפר את ניהול תוכניות התמלוגים.

בשנת 2017 יצא לאור ספר "רוצחי פרח הירח", המוקדש לאירוע, ובשנת 2023 יצא לאקרנים סרט באותו השם.

## קישורים חיצוניים

* "רציחות האוסייג'", FBI, תמונות סרוקות ממקרי הרצח
* שלטון הטרור של האוסייג'. אנציקלופדיית השבטים האינדיאנים

## הערות שוליים

קטגוריה:רצח בארצות הברית
קטגוריה:ארצות הברית: היסטוריה
קטגוריה:האינדיאנים בארצות הברית
קטגוריה:רצח באוקלהומה
קטגוריה:שנות ה-1920 בארצות הברית
צ'ארלס בולן-סמית

**צ'ארלס דייוויד בולן-סמית**' (באנגלית: **Charles David Bullen-Smith**; 23 באוקטובר 1898 – 1970) היה גנרל בריטי, שפיקד על הדיוויזיה ה-51 (היילנד) במהלך המערכה בנורמנדי.

## ביוגרפיה
בולן-סמית' נולד ב-23 באוקטובר 1898, ובמהלך מלחמת העולם הראשונה התגייס ל, ולחם בשורותיו בקרבות השונים. לאחר המלחמה הוא נותר בצבא, ומילא בו תפקידי פיקוד ומטה. ב-3 באפריל 1940 הוא מונה לקצין מטה בדיוויזיה ה-3, ולחם עמה במהלך המערכה על צרפת ועל ארצות השפלה. ב-10 בספטמבר 1940 הוא הועלה לדרגת לוטננט קולונל, ומונה למפקד הגדוד ה-1, רגימנט הגבול הסקוטי של המלך. ב-9 ביוני 1941 הוא הועלה לדרגת בריגדיר ומונה למפקד החטיבה העצמאית ה-219, וב-24 בנובמבר אותה שנה הוא מונה למפקד בית הספר לקצינים. ב-14 במאי 1942 הוא מונה למפקד הדיוויזיה ה-15 (הסקוטית), וב-31 במאי הוא הועלה לדרגת מייג'ור גנרל. ב-21 באוגוסט 1943 הוא מונה למפקד הדיוויזיה ה-51 (היילנד), וב-7 ביוני 1944 נחתה הדיוויזיה בנורמנדי, שם לחמה הדיוויזיה במהלך המערכה בנורמנדי כחלק מהקורפוס ה-1 בפיקודו של ג'ון קרוקר. ביצועי הדיוויזיה היו מאכזבים, ובשל כך ב-26 ביולי 1944 הודח בולן-סמית' מתפקידו וטום רני מונה למפקד הדיוויזיה. ב-14 באוגוסט אותה שנה הוא מונה לתפקיד בכיר בפיקוד ההדרכה, ומילא תפקיד זה עד סוף המלחמה. ב-24 ביולי 1946 הוא פרש מהצבא, ובשנת 1970 הוא מת בביתו.

## קישורים חיצוניים
* צ'ארלס בולן-סמית' באתר הגנרלים הבריטים במלחמת העולם השנייה

קטגוריה:גנרלים בריטים במלחמת העולם השנייה
קטגוריה:אנשי צבא בריטים במלחמת העולם הראשונה
קטגוריה:המערכה בנורמנדי: אישים
קטגוריה:בריטים שנולדו ב-1898
קטגוריה:בריטים שנפטרו ב-1970
אלפא ביתא (להקה)

**להקת אלפא ביתא** (נקראה בישראל **להקת אלף בית**) הייתה להקה שהורכבה מזמרים ישראלים שהופיעו באירוויזיון 1978 יחד עם יזהר כהן וזכו בו. חברי הלהקה היו ראובן ארז, ליסה גולד-רובין, נחמה שוטן, אסתר צוברי ויצחק עוקב. הם הופיעו יחדיו עם השיר אבניבי, לאחר שזכו איתו בפסטיבל הזמר והפזמון 1978, שבאותה השנה, קבע את נציג ישראל לאירוויזיון. ישראל קיבלה 5 פעמים 12 נקודות, ובכך שברו שיא. הם קיבלו בסך הכל 157 נקודות. אבניבי הצליח להיכנס למצעדיים השנתיים של קול ישראל באותה שנה, ולאחריו לא הוציאה הלהקה שירים נוספים. נחמה שוטן אחת מחברי הלהקה, הנחתה גם חלק מפרקי התוכנית מה פתאום?! (קישקשתא).

## קישורים חיצוניים

## הערות שוליים

קטגוריה:להקות פופ ישראליות
קטגוריה:זוכי פסטיבל הזמר והפזמון
קטגוריה:זוכי האירוויזיון: ישראל
קטגוריה:נציגי ישראל באירוויזיון
קטגוריה:משתתפי אירוויזיון 1978
קטגוריה:זוכי האירוויזיון
המסגד הגדול באסמרה

**המסגד הגדול באסמרה** שנקרא גם מסגד הח'ליפים ישרי הדרך (ערבית: **جَـامِـع الْـخُـلَـفَـاء الـرَّاشِـدِيْـن**, "ג'אמע אלחלפאא אלראשדון") שוכן בעיר אסמרה, בירת אריתריאה.

המסגד הוקם בימי השלטון הקולוניאלי האיטלקי באריתריאה. הוא הוקם בפקודתו של שליט איטליה בניטו מוסוליני, במטרה להרשים את האוכלוסייה המוסלמית, שהיוותה כמחצית מתושבי העיר. בנייתו הסתיימה בשנת 1938.

המסגד הוא אחד משלושה מבני דת בולטים המצויים בעיר, יחד עם כנסיית גבירתנו של תפילת המחרוזת וקתדרלת אנדה מריאם.

## המסגד
המסגד תוכנן על ידי גואידו פרצה (Guido Ferrazza) בתערובת של סגנונות אדריכליים - הרציונלי, הקלאסי והאסלאמי. המינרט, הנראה בכל חלקי העיר, בנוי בסגנון הבארוק והוא בעל שתי קומות ושתי מרפסות. העמודים הכפולים בחזית המבנה נבנו מאבן טרוורטין מקומית ועליהם כותרות משיש קרארה. משיש זה בנוי גם המחראב שבאולם התפילה. במבנה קשתות וכיפה אסלאמיות. החצר הפתוחה של פני הכניסה למבנה מרוצפת באבן כהה הערוכה בדוגמאות גאומטריות.

## קישורים חיצוניים

קטגוריה:אפריקה: מסגדים
קטגוריה:אסמרה
שדה התעופה ברבנק הוליווד

**שדה תעופה ברבנק הוליווד** (בשמו הרשמי מאז 2003 - **שדה התעופה בוב הופ**) הוא שדה תעופה ציבורי הממוקם כ-4.8 קילומטרים צפונית מערבית למרכז העיר ברבנק, במחוז לוס אנג'לס, קליפורניה, ארצות הברית. שדה התעופה משרת את מרכז לוס אנג'לס ואת צפון לוס אנג'לס, כולל גלנדייל, פסדינה ועמק סן פרננדו. הוא קרוב יותר לפארק גריפית', להוליווד ולמרכז העיר לוס אנג'לס מאשר נמל התעופה הבינלאומי של לוס אנג'לס (LAX), והוא שדה התעופה היחיד באזור עם חיבור רכבת ישיר למרכז לוס אנג'לס .

במקור, שדה התעופה כולו היה בגבולות העיר ברבנק, אך הקצה הצפוני של מסלול 15/33 הורחב לעיר לוס אנג'לס. שדה התעופה נמצא בבעלות **רשות שדות התעופה ברבנק - גלנדייל – פאסדנה** ומנוהל על ידי הרשויות של אותן ערים. העלייה למטוסים נעשית באמצעות מדרגות ניידות ולא באמצעות גשרי עלייה למטוס .

בשדה התעופה מופעל נוהל קפדני להפחתת רעש המטוסים הנוחתים והממריאים. טיסות מסחריות אסורות בשעות 22:00 עד 7:00, כל ההמראות נעשות לכיוון דרום על מסלול הטיסה 15, וכל הנחיתות נעשות על מסלול 8. אסור להשתמש במסלול 8 להמראות.

## מתקנים
ממוזער| מבט למגדל ממעבר פתוח, 2015
שדה התעופה ברבנק הוליווד משתרע על פני 555 אקר בגובה 237 מ' מעל פני הים. יש לו שני מסלולי אספלט ברוחב 46 מטר. מסלול 15/33 באורך 2,099 מטר, ומסלול 8/26 באורך 1,768 מטר. בדרך כלל המטוסים ממריאים ממסלול 15 בגלל הרוח מדרום, ונוחתים על מסלול 8 מכיוון שזהו המסלול היחיד עם ILS ושטח נקי לגישה. טיסות מצפון-מזרח נוחתות לפעמים חזותית על מסלול 15 כדי לחסוך את המרחק הנוסף למסלול 8. כאשר הרוח צפונית המטוסים מבצעים בדרך כלל גישה חזותית לשמאל למסלול 33, עם פנייה שמאלה קרוב לשדה התעופה.

### טרמינלים
בשדה התעופה ברבנק שני טרמינלים, "A" ו- "B", בבניין אחד. בטרמינל A יש תשעה שערים הממוספרים מ־A1 עד A9 ובטרמינל B חמישה שערים הממוספרים מ־B1 עד B5.

## סטטיסטיקה
### היעדים המובילים

### תנועה שנתית

## קישורים חיצוניים

* 

## הערות שוליים

קטגוריה:קליפורניה: שדות תעופה
נונאטאק טרמינוס

**נונאטאק טרמינוס** (באנגלית: **Terminus Nunatak**; מילולית: נונאטאק "נקודה סופית") הוא נונאטק בולט, בחוף המערבי של ארץ פאלמר שבאנטארקטיקה. גובהו 670 מטרים מעל פני הים, והוא ממוקם בין קרחון יוריקה וקרחון ריילי; במרחק של 0.9 קילומטרים ממפרצון ג'ורג' השישי.

## היסטוריה
### גילוי ומיפוי הנונאטאק

נונטאק זה צולם לראשונה מהאוויר על ידי לינקולן אלסוורת', בטיסתו מעל האזור ב־23 בנובמבר 1935.

הנונאטאק מופה בהתבסס על תצלומים אלה על ידי וו. ל. ג. יוארג.

הנונאטאק נסקר לראשונה בשנת 1936 על ידי המשלחת הבריטית אל ארץ גרהאם בהנהגת ג'ון רידוך ריימיל, ולאחר מכן בשנת 1948 על ידי סקר שטחי חסות איי פוקלנד.

### מקור השם

השם ניתן לנונאטאק מאחר שהוא מסמן את סוף מסלול המזחלות ממדף הקרח של וורדי, במורד קרחון יוריקה למפרץ ג'ורג' השישי. השם הוענק לו במסגרת סקר שטחי חסות איי פוקלנד.

## קישורים חיצוניים
* נונאטאק טרמינוס באתר הסקר הגאולוגי של ארצות הברית
* נונאטאק טרמינוס באתר הגאזט האנטארקטי המשווה SCAR של ממשלת אוסטרליה

## הערות שוליים

טרמינוס
מגפת הקורונה במונטנגרו

**[[מגפת הקורונה]]**, בה חלו רבים במחלת נגיף הקורונה ב**[[מונטנגרו]]**, התפשטה אל המדינה באמצע מרץ 2020.

## התפשטות המגפה
ב-13 במרץ הודיעה מונטנגרו כי היא סוגרת את כל בתי הספר ברחבי המדינה למשך שבועיים, אסרה התקהלויות והתכנסויות, ואסרה על הגעת ספינות לנמלים האדריאטיים, במאמץ לרסן את תחילת התפרצות הנגיף.

ב-16 במרץ הודיעה מונטנגרו כי החל מ-17 במרץ היא תאסור כניסת אזרחים זרים למדינה אלא אם הם תושבי קבע או מביאים סחורה. בנוסף, הורתה ממשלת מונטנגרו על כל המועדונים, המסעדות והברים בכלי רחבי המדינה לסגור את שעריהם, כמו גם אולמות משחקים ומכוני כושר ייסגרו למשך שבועיים לפחות. משלוחי אוכל יישארו פתוחים וימשיכו לפעול.

ב-17 במרץ הודיעה מונטנגרו על שני מקרים ראשונים של הדבקה בנגיף הקורונה בשטחה. שתי נשים ילידות 1948 ו-1973, אחת מהן גרה בעיר בירה פודגוריצה, השנייה גרה באולצין. אחת משני המקרים הראשונים הגיעה 12 יום קודם לכן מארצות הברית. השנייה הגיעה מספרד והייתה תחת פיקוח רפואי.

ב-22 במרץ הודיעה מונטנגרו על מקרה מוות ראשון בשטחה כתוצאה מהדבקה בנגיף הקורונה. הקורבן, הוא גבר בן 65 מהעיירה המונטנגרית הרצג נובי אשר ביקר בסרביה, ומת בבית החולים בעיר הבירה פודגוריצה.

ב-24 במרץ הטילה ממשלת מונטנגרו עוצר על העיר טוצי  לאחר שדווח קודם לכן על 15 מקרים של הדבקה בנגיף הקורונה. טוצי היא העיר הראשונה במונטנגרו שהוכנסה להסגר מוחלט במגפה עם שירותים חיוניים בלבד המותרים לפעול.

נכון לסוף ינואר 2021, במונטנגרו ישנם 56,998 מקרים מאומתים (מתוכם נרפאו 47,899) וכ-762 מתים.

## קישורים חיצוניים

## הערות שוליים

קטגוריה:אירופה: בריאות ורפואה
מונטנגרו
קטגוריה:מונטנגרו: היסטוריה
מונטנגרו
מריגלה (סרט)

**מריגלה** (בפורטוגזית: **Marighella**) הוא סרט ברזילאי משנת 2019 בבימויו של ואגנר מורה, המבוסס על חייו של הפוליטיקאי ולוחם הגרילה קרלוס מריגלה. הסרט מהווה עיבוד לביוגרפיה **Marighella - O Guerrilheiro que Incendiou o Mundo** (מריגלה: לוחם הגרילה שהאיר את העולם), מאת מאריו מגלהס. זהו הסרט הראשון שאגור מורה ביים.

סיו חורחה מגלם את קרלוס מריגלה. בסרט מופיעים גם אדריאנה אסטבס, ברונו גגליאסו והומברטו קאראו.

לדברי הבמאי, הסרט צונזר בברזיל. מפיצים ובעלי אולמות קולנוע פחדו מהממשלה וחששו להציג אותו. "נשיא ברזיל בולסונארו לכלך על הסרט מבלי שראה אותו וצילם וידאו בו הוא אומר: 'זה מטורף, החבר'ה האלה עושים סרט על טרוריזם'. אתה מבין מזה עד כמה המצב בכי רע בברזיל", טען ואגנר מורה.
## שחקנים ודמויות
* סו חורחה בתפקיד קרלוס מריגלה
* אדריאנה אסטבס בתפקיד קלרה
* ברונו גגליאסו בתור לוצ'יו
* לואיס קרלוס וסקונצלוס בתפקיד אלמיר
* הומברטו קארו בתור הומברטו
* חורחה פז בתפקיד חורחה
* בלה קמרו בתור בלה
* הרסון קאפרי בתפקיד חורחה סאלס
* אנריקה ויירה בתפקיד פריי אנריקה
* אנה פולה בוזס בתפקיד מריה
* אדנוילו בתור דנילו
* אנה פולה בוזס בתפקיד אנה
* טונה דווק כאיידה
* גילרמה לופס כקרספו
* רפאל לוזאנו בתפקיד רפאל
* צ'ארלס פרוונטי בתפקיד בוב
* בריאן טאונס בתפקיד וילסון צ'נדלר
## ביקורת
הסרט הוקרן לראשונה בפסטיבל הסרטים הבינלאומי ה-69 בברלין ב-14 בפברואר 2019, אך לא השתתף בתחרות על פרס דוב הזהב.

מספר מקורות דיווחו כי נעשה שימוש בבוטים באינטרנט להפחתת דירוג הסרט באתר IMDb. בתגובה, IMDb ביטל את הדירוג בדף הסרט. עד 18 בפברואר 2019, היו לסרט יותר מ-15,000 דירוגים ב-IMDb, אף שטרם יצא לאקרנים בבתי הקולנוע.

הסרט גם משך ביקורות חברתיות ופוליטיות. סטיבן דלטון, שכתב ל"הוליווד ריפורטר", העיר כי מורה מציג את דמותו של מריגלה כשאהיד לערכים ליברליים, אף על פי שמריגלה האמיתי הכריז על עצמו מרקסיסטי שמאלני. גם האתניות של מריגלה נדונה. הוא מוצג כשחור בסרט ומגולם על ידי שחקן שחור. עם זאת, מבקרים רבים ציינו שמריגלה הייתה למעשה בן לגזע מעורב (אביו היה מהגר איטלקי). מורה השיב כי "אין דרך לדון בשום נושא חברתי בברזיל מבלי לדבר על סוגיות גזעיות. מבחינתי, מריג'לה היה צריך להיות שחור."

## קישורים חיצוניים

## הערות שוליים

קטגוריה:סרטי 2019
קטגוריה:סרטים ברזילאיים
קטגוריה:סרטים בפורטוגזית
פורתוס (דמות ספרותית)

**פורתוס, הברון דו-ואלון דה-ברסיו דה פיירפונד** (בצרפתית: **Porthos, Baron du Vallon de Bracieux de Pierrefonds**) הוא דמות בדיונית ברומנים שלושת המוסקטרים, אחרי עשרים שנה והוויקונט דה בראז'לון מאת אלכסנדר דיומא האב. הוא ושני המוסקטרים האחרים, אתוס ואראמיס, הם חברים של גיבור הרומן, ד'ארטניאן. אישיות של אייזק דה פורתאו הייתה השראה ליצירת הדמות.

## השם
בספר *שלושת המוסקטרים* שם משפחתו הוא דו-ואלון. בספר *אחרי 20 שנה* הוא נישא מסיבות כלכליות ושם משפחתו הופך לדו-ואלון דה-ברסיו דה פיירפונד. בסופו של דבר הוא קיבל את התואר ברון. שמו הפרטי האמיתי לא הופיע אף פעם; "פורתוס" הוא שם מלחמה, שקיבל עם הצטרפותו למוסקטרים.

## אישיות
פורתוס כן ואמין, הוא המוחצן מבין חברי הקבוצה, נהנה מיין, נשים ושירה. הוא המסור והנאמן ביותר כלפי חבריו המוסקטרים ובולט בזכות כוחו וגודלו הגופניים. יכולת האכילה שלו הרשימה אפילו את המלך לואי ה-14 במהלך משתה בטירת פונטנבלו. ככל שהסיפור מתקדם, הוא נראה יותר ויותר כמו ענק, ומותו הוא של טיטאן.

בתקופת *שלושת המוסקטרים* (1627 לערך) היו לו כנראה מעט אדמות או משאבים אחרים. הוא היה מסוגל להפיק כספים מאשתו הצעירה במקצת של עורך דין קשיש (שאיתה ניהל רומן ורק אחר מות בעלה התחתן איתה), כדי להצטייד במצור של לה רושל.

הדמות הבדיונית של פורתוס מבוססת באופן רופף מאוד על הדמות ההיסטורית של המוסקטר איסאק דה פורתו.

## קולנוע וטלוויזיה
שחקנים שגילמו את פורתוס על המסך כוללים את:
* ג'ק שאנון, ב*שלושת המוסקטרים: חלקים I ו-II* (1911)
* אדוארד קני, ב*שלושת המוסקטרים* (1916)
* צ'ארלס מרטינלי, *בעכברי בית Les trois* (1921)
* ג'ורג 'זיגמן, *[[שלושת המוסקטרים (סרט, 1921)|בשלושת המוסקטרים]]* (1921)
* טייני סנדפורד, *במסכת הברזל* (1929)
* מורוני אולסן, *בשלושת המוסקטרים* (1935) *ובנקודת החרב* (1952)
* אלן הייל, האב בספר *"האיש שבמסכת הברזל"* (1939)
* גיג יאנג, *בשלושת המוסקטרים* (1948)
* ג'ון קוליקוס, *בשלושת המוסקטרים* (סרט טלוויזיה) (1960)
* פרנק פינליי, *בשלושת המוסקטרים* (1973), *ארבעת המוסקטרים* (1974) ושוב *המוסקטרים* (1989)
* אלן הייל, ג'וניור בסרט *המוסקטאי החמישי* (1979)
* ולנטין סמירניצקי, בסרט "ד'ארטניאן ושלושת המוסקטרים" (1978) וסרטי ההמשך שלו (1992, 1993)
* אוליבר פלאט, *[[שלושת המוסקטרים (סרט, 1993)|בשלושת המוסקטרים]]* (1993)
* ראול בילרי, *בלה פיל דה ארטנאן* (1994)
* רקס ריון, בסרט מוקדם של 1998 של *"האיש במסכת הברזל"*
* ז'ראר דפארדיה, בסרט *"האיש במסכת הברזל"* (1998)
* סטיב ספירס בסרט *המוסקטייר* (2001)
* אנתוני סטראצ'ן, בלהבים *צעירים* (טייס סדרות טלוויזיה לא הוגן) (2001)
* ג'ון רייס-דייוויס, בשני פרקים של "הרפתקאות הסוד של ז'ול ורן" (2000) ו"לה פמה מוסקטייר " (סרט טלוויזיה) (2003)
* ג'ו ג'ונאס, שלושת המוסקטרים* (סדרת הטלוויזיה של [[חברת וולט דיסני|דיסני]], [[ג'ונאס (סדרת טלוויזיה)|ג'ונאס]]")
* [[ריי סטיבנסון]], [[שלושת המוסקטרים (סרט, 2011)|בשלושת המוסקטרים]]* (2011)
* אלכסיי מקארוב, שלושת המוסקטרים (2013)
* דייר אוגדן סטיירס *ב[[מיקי, דונלד, גופי: שלושת המוסקטרים]]* (2012)
* הווארד צ'ארלס *[[המוסקטרים|במוזקטרים]]* (סדרות טלוויזיה) (2014–2016)

## קישורים חיצוניים

* 

## הערות שוליים

קטגוריה:שלושת המוסקטרים: דמויות
פוליקליניקו אומברטו I

**פוליקליניקו אומברטו הראשון** (באיטלקית: **Policlinico Umberto I**) הוא בית חולים אוניברסיטאי ברובע סן לורנצו ברומא.

בית החולים נוסד בשנת 1903 וקרוי על שם אומברטו הראשון, מלך איטליה, והוא אחד מבבתי החולים של הפקולטות לרפואה, לרוקחות ולרפואת שיניים של אוניברסיטת ספיינצה ברומא והוא המרכזי מביניהם. בנוסף לו כאמור ישנו בית החולים סנט'אנדריאה.

זהו בית החולים השלישי בגודלו באיטליה (עם 1200 מיטות). בנייתו החלה בשנת 1888 ביוזמת שר החינוך דאז, גואידו בצ'לי, יחד עם הסנטור פרנצ'סקו דוראנטה. בחנוכתו השתתפו הרקטור דאז, לואיג'י גלסי והמלך אומברטו הראשון.

## קישורים חיצוניים

* 

קטגוריה:רומא: מבנים
קטגוריה:איטליה: בתי חולים
קטגוריה:ספיינצה – אוניברסיטת רומא
יחסי בלגיה–תאילנד

[ממוזער|[אלברט השני, מלך הבלגים, לוחץ את ידו של ראש ממשלת תאילנד אבהיסיט וג'ג'יווה בפגישת אירופה-אסיה בבריסל, 2010]]
**יחסי בלגיה–תאילנד** הם היחסים הדו-צדדיים שבין ממלכת בלגיה לבין ממלכת תאילנד.

לבלגיה שגרירות בבנגקוק ואילו לתאילנד שגרירות בבריסל.

## היסטוריה
ליחסים הדיפלומטיים בין המדינות היסטוריה ארוכה, וראשיתה בשנת 1868, עת כוננו יחסים דיפלומטיים ביניהן.

בשנת 1835 ביקרו קונסולי בלגיה במנילה וסינגפור בממלכת סיאם ובכך הניחו את היסודות לקשרים בין המדינות. בשנת 1868 חתמו שתי המדינות על הסכם ידידות ומסחר. ההסכם העניק לבלגיה את הזכות לייסד שירותים קונסולריים בסיאם ונשאר בתוקף עד 1926, כששני הצדדים חתמו על הסכם כלכלי בין סיאם לבין האיחוד הכלכלי של בלגיה ולוקסמבורג. בשנת 1884 בלגיה ייסדה קונסוליה של כבוד בבנגקוק וב-1888 התמנה לראשונה נציג לא-תושב של בלגיה בסיאם שהיה נציג בלגיה בבייג'ינג.

בשנת 1904 נוסדה נציגות בלגית בבנגקוק, שהביאה לשיפור היחסים הכלכליים והמסחריים בין המדינות.

באוקטובר 2010 אירחה בלגיה בבריסל את פגישות אסיה-אירופה (ASEM) בהשתתפות ראשי המדינות השונות.

במרץ 2013 ביקרו פיליפ, נסיך הבלגים ורעייתו מתילדה, נסיכת בלגיה בבנגקוק, וביקרו בין היתר במקדש וואט פהו.

בשל היותה של בלגיה חברה באיחוד האירופי מאז ראשית שנות ה-50, חלק מהיחסים בין המדינות מתנהל כיחסים בין תאילנד לבין האיחוד האירופי. בשנת 2013 החלו תאילנד והאיחוד האירופי לדון בהסכם סחר חופשי; המגעים הוקפאו עם ההפיכה הצבאית שהתחוללה במדינה ב-2014.

ב-2018, לציון 150 שנה לכינון היחסים הדיפלומטיים, חתמו האוניברסיטה הקתולית של לוון ואוניברסיטת תאמסאט בבנגקוק על הסכם המאפשר קבלת תואר כפול בהנדסה.

## סחר
בשנת 2018 הסתכם היקף הסחר בין המדינות ב-2.7 מיליארד דולר. בין הסחורות שבלגיה ייצאה לתאילנד בשווי כולל של 1.5 מיליארד דולר, כללו פנינים, אבני חן, מתכות, מטבעות ופריטי לבוש; בין הסחורות שתאילנד ייצאה לבלגיה בשווי כולל של 1.2 מיליארד דולר היו פנינים, אבני חן, מתכות, מטבעות וציוד רפואי.

## קישורים חיצוניים

*The Big Chilli ,BELGIUM CONTINUES TO BUILD ON LONG-STANDING TIES WITH THAILAND, 01-09-2014
*Asia and Oceania, אתר משרד החוץ של בלגיה
*Thailand, אתר הנציבות האירופית

## הערות שוליים

קטגוריה:ערכים ללא קטגוריות פיזיות - יחסי חוץ
ניסים חזן

**ניסים חזן** (נולד ב-27 ביולי 1981) הוא קצין בצה"ל בדרגת אלוף-משנה המשרת כמפקד חטיבה 460. קודם לכן שירת כסגן מפקד עוצבת הגליל ולפני כן כיהן כמפקד עוצבת ראם וראש מטה עוצבת הבזק.

## ביוגרפיה
חזן נולד וגדל בגבעתיים. למד בישיבה תיכונית כפר הרא"ה, במכינת בני דוד עלי ובישיבת שבי חברון ועשה שנת שירות מטעם תנועת בני עקיבא בטירת כרמל.

התגייס לצה"ל במרץ 2001 ושובץ בחטיבה 401. עבר מסלול הכשרה כלוחם, ובהמשך קורס מפקדי טנקים וקורס קציני שריון. בשירותו כלוחם ובמהלך הכשרתו השתתף בלחימה ברצועת עזה וביהודה ושומרון וכן השתתף במבצע חומת מגן. בסיום הכשרתו כקצין, מונה למפקד מחלקת טנקים למשך שנה ולאחר מכן שירת כסגן מפקד פלוגה בגדוד 9. בתקופה זו השתתף באופן פעיל בלחימה ברצועת עזה וכן במבצעי קשת בענן וימי תשובה בהם פיקד על צוות קרב פלוגתי. לאחר קורס מ"פים מונה למפקד פלוגה והשתתף בלחימה ביהודה ושומרון.

בהמשך מונה למפקד קורס מפקדי טנקים בחטיבה 460, ושימש בתפקיד זה בעת מלחמת לבנון השנייה. לאחר המלחמה הוצב כקצין אג"ם בגדוד 9 אך לאחר תקופה קצרה הועבר לפקד על פלוגה בגדוד זה. בתפקיד זה השתתף במבצעי התקפה רבים ברצועת עזה וכן פיקד על מאמץ ההונאה הצפוני במבצע חורף חם.

באפריל 2008 נמנה חזן עם מובילי הכוח המסתער על המחבלים שחדרו למסוף הדלקים בנחל עוז והשמיד את החוליה לאחר שדרס את גדר הגבול עם הטנק האישי שלו והוביל את כל פלוגתו להתקפת נגד בשכונת שג'אעייה. בשנים 2008–2010 שירת כסגן מפקד גדוד 9 והשתתף במבצע עופרת יצוקה תחת חטיבת גבעתי. בהמשך שימש חזן כראש מדור לחימה של חיל השריון ולאחריו נשלח לקורס פיקוד ומטה, בסיומו מונה לקצין האג"ם של חטיבה 401.

ב-2016 הועלה חזן לדרגת סא"ל ומונה למפקד גדוד 52, תפקיד בו שירת עד 2018. בשנה זו מונה לקצין אג"ם של המרכז הלאומי לאימונים ביבשה. לאחר תפקיד זה הועלה לדרגת אל"ם ומונה ב-2020 למפקד עוצבת ראם. ב-2023 מונה לסגן מפקד עוצבת הגליל ועם השלמת תפקידו נשלח לתקופת לימודים.

בטבח שבעה באוקטובר קפץ מביתו ללחימה בעוטף עזה. לאחר שנודע לו שיש טנק באזור של פסטיבל נובה הרכיב צוות, והכשיר את הטנק. (הטנק הפגוע 2ב מגדוד 77 היה בפיקודו של  עד שנהרג בקרב) חזן נסע לקיבוץ בארי, שם פיקד על הטנק שירה לעבר בית פסי כהן, בו הוחזקו בני הערובה רבים. במשך יומיים השתתף בחמישה קרבות בבארי וחילץ תושבים מבתיהם. במלחמת חרבות ברזל שימש חזן כמח"ט ב' בחטיבה 401 והיה המוביל המבצעי למשימות תת-קרקע בחטיבה ובאוגדה. במסגרת תפקיד זה הוביל את חשיפת "קריית הממשלה" התת-קרקעית של חמאס במרחב כיכר פלסטין בעיר עזה, את חוות השרתים של חמאס במבצע "ארי ודבש" ואת מערכת התת-קרקע של חטיבת רפיח ושכונת תל א-סולטאן.

ב-22 בנובמבר 2024 פורסם כי ימונה למפקד עוצבת בני-אור. וב- 5 באוגוסט 2025 החל לפקד על החטיבה.

## חיים אישיים
חזן גר בברוכין, נשוי לד"ר שירי חזן, רופאת נשים ומומחית להיריון בסיכון ובתו של פרופ' גבי ברבש, ואב לשישה.

בעל תואר ראשון בחינוך ותעודת הוראה ממכללת אורות ישראל ותואר שני במדעי המדינה מאוניברסיטת חיפה. לקראת תפקידו כמפקד עוצבת בני אור שימש עמית מחקר במכון בלפר באוניברסיטת הרווארד.

## קישורים חיצוניים

* היינו חברה שמנרמלת טרור: אל"ם ניסים חזן מסביר כיצד הגענו לשבעה באוקטובר, באתר הידברות, 16 ביולי 2024

* 
* 

* 

* 

## הערות שוליים

קטגוריה:אלופי-משנה בצה"ל
קטגוריה:מפקדי עוצבת ראם
קטגוריה:מפקדי גדודים בחטיבה 401
קטגוריה:בוגרי מכינה קדם-צבאית בני דוד
קטגוריה:בוגרי ישיבת שבי חברון
קטגוריה:בוגרי מכללת אורות ישראל/מורשת יעקב
קטגוריה:מתנחלים
קטגוריה:מועצה אזורית שומרון: אישים
קטגוריה:חיילי צה"ל במלחמת חרבות ברזל
קטגוריה:הטבח בבארי
קטגוריה:ישראלים שנולדו ב-1981
שמעון ביטון (כדורגלן)

**שמעון ביטון** (נולד ב-27 ביוני 1967) הוא כדורגלן עבר ומאמן ישראלי, ששיחק בעמדת המגן השמאלי. ביטון, שיחק ברוב הקריירה בהפועל באר שבע, ואף שימש כעוזר מאמן בקבוצה הבוגרת וכמאמן קבוצת הנוער. כיום מאמן את מ.ס. דימונה מליגה א'. בנו, הוא הבלם עמית ביטון המשחק בהפועל רמת גן גבעתיים.

## קריירה כשחקן
ביטון גדל בשכונה ד' בבאר שבע, כבן להורים שעלו ממרוקו, לצד חמשת אחיו. הוא למד ביסודי בבית הספר ביל"ו ובתיכון מקיף ג'. ביטון החל את הקריירה שלו במחלקת הנוער של הפועל באר שבע ובגיל 19 הצטרף לקבוצה הבוגרת. ביטון שיחק בהפועל באר שבע עד עונת 1993/1994. בקיץ  חתם במכבי הרצליה בה שיחק חצי עונה, ולאחר מכן עבר לבית"ר ירושלים. בסיום העונה, חזר לבאר שבע אחרי עונה אחת. בתום עונת 1997/1998, בה ירדה באר שבע לליגה הארצית וביטון עזב וחתם בבית"ר באר שבע, בה שיחק שתי עונות ולאחר מכן פרש ממשחק פעיל.

לזכותו של ביטון, 4 הופעות בנבחרת ישראל, את כולם שיחק בשנת .

## קריירה כמאמן
לאחר הפרישה, ביטון אימן את הפועל מרחבים והפועל ערד. לקראת עונת 2010/2011, ביטון חזר לבאר שבע כאשר מונה לעוזרו של ניר קלינגר.

למרות מינויים ועזיבתם של מאמנים שונים בבאר שבע, ביטון נשאר כעוזר מאמן בקבוצה עד שמונה בקיץ  למאמן קבוצת הנוער של המועדון.

ב-28 במאי 2016, ביטון מונה למאמן הנוער של הפועל תל אביב.

בקיץ  מונה למאמן מ.ס. דימונה.

לקראת עונת , מונה למאמן עירוני כסייפה.

## תארים
; כשחקן
***הפועל באר שבע**
**גביע המדינה: 1996/1997
**גביע הטוטו: , 
**גביע הליליאן: 

; כמאמן
***מ.ס. דימונה**
**ליגה ב' דרום ב': 

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:באר שבע: כדורגלנים
קטגוריה:בוגרי תיכון מקיף ג' (באר שבע)
קטגוריה:כדורגלני הפועל באר שבע
קטגוריה:כדורגלני מכבי הרצליה
קטגוריה:כדורגלני בית"ר ירושלים
קטגוריה:כדורגלני בית"ר באר שבע
קטגוריה:כדורגלני נבחרת ישראל
קטגוריה:מאמני כדורגל ישראלים
קטגוריה:ישראלים שנולדו ב-1967
גידי כפיר-אל

**גדעון עזר (גידי) כפיר-אל** הוא קצין צה"ל בדרגת אלוף-משנה שירת כמפקד עוצבת יפתח.

## ביוגרפיה
התגייס לצה"ל ועבר קורס מפקדי טנקים וקורס קציני שריון. במלחמת לבנון השנייה פיקד על פלוגת ומפיר בגדוד 52. בין השנים 2015–2017 פיקד על גדוד 9 בחטיבה 401. בין השנים 2017–2018 פיקד על גדוד הדס בבה"ד 1. לאחר מכן מונה לקצין אג"ם עוצבת געש. ב-14 באוקטובר 2020 מונה למפקד עוצבת יפתח והועלה לדרגת אלוף-משנה.

בדצמבר 2021 סוכם ללימודים במכללה לביטחון לאומי.

## הערות שוליים

קטגוריה:מפקדי גדוד הדס
קטגוריה:מפקדי גדודים בחטיבה 401
קטגוריה:מפקדי עוצבת יפתח
קטגוריה:אלופי-משנה בצה"ל
קטגוריה:ישראלים שנולדו במאה ה-20
יואב שכטמן

**יואב שכטמן** (נולד ב-17 במרץ 1980) הוא פיזיקאי ישראלי, פרופסור חבר, העומד בראש מעבדת הננו-ביו-אופטיקה בטכניון.

## ביוגרפיה
שכטמן נולד וגדל בחיפה, לציפורה ודן שכטמן, חתן פרס נובל.

בשנים 1998–2001 שירת בחיל התותחנים.

שכטמן הוא בעל תואר ראשון בפיזיקה והנדסת חשמל (2007) ודוקטורט בפיזיקה (2013) מהטכניון. את עבודת הדוקטורט כתב בהנחיית פרופ' יונינה אלדר, אשר כעבור מספר שנים הוכרזה ככלת פרס ישראל. ב-2016 השלים פוסט-דוקטורט באוניברסיטת סטנפורד, בה פיתח שיטות מיקרוסקופייה ברזולוציית על עם וו. אי. מוארנר.

מאז אוקטובר 2016 שכטמן הוא חבר סגל בטכניון, שם הוא עומד בראש מעבדת ננו-ביו-אופטיקה. המעבדה מתמקדת בפיתוח שיטות לדימות אופטי חישובי, בנוסף לפיתוח כלים ללימוד מכונות לדימות יעיל ביישומים כמו מעקב ברזולוציה מרחבית-טמופראלית גבוהה של ביומולקולות בשלושה ממדים ובצבעים מרובים בתאים חיים.

בשנת 2018 פיתחו שכטמן וצוותו בטכניון שיטה יעילה להדמיה ביולוגית ברזולוציית על.

בשנת 2021 פיתח שכטמן, בשיתוף עם הדוקטורנטית רעות אורנג'-קדם, שיטה יעילה וזולה יותר לייצור רכיבים אופטיים מדויקים יותר.

ב-2023 הצטרף לסגל האקדמי באוניברסיטת טקסס.

בשנת 2024 קיבל "מענק PoC" מטעם מועצת המחקר האירופית (ERC) בגובה 150 אלף אירו.

במאי 2025, נבחר שכטמן להיות חבר באקדמיה הצעירה הישראלית.

שכטמן נשוי ואב לארבעה.

## פרסים
* 2016: פרס יו"ר לקידום קריירה בטכניון
* 2017: מלגת פקולטת צוקרמן
* 2018: פרס קריירה מוקדמת של האיגוד הבינלאומי להנדסה רפואית וביולוגית (IAMBE)
* 2018: מלגת מועצת המחקר האירופית (ERC)
* 2019: פרס עוזי ומיכל הלוי להנדסה יישומית חדשנית
* 2020: פרס ומדליית IUPAB לחוקרים הצעירים
* 2021: פרס קריל

## קישורים חיצוניים

* מעבדת ננו-ביו-אופטיקה - יואב שכטמן
* יואב שכטמן, באתר הטכניון
* 
* 

## הערות שוליים

קטגוריה:ביופיזיקאים ישראלים
קטגוריה:חיפה: אישים
קטגוריה:הדר הכרמל: אישים
קטגוריה:בוגרי הטכניון - מכון טכנולוגי לישראל: הנדסת חשמל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:פיזיקאים ישראלים
קטגוריה:סגל הטכניון: פיזיקה
קטגוריה:סגל אוניברסיטת טקסס באוסטין
קטגוריה:ישראלים שנולדו ב-1980
הדיוויזיה ה-200 (האימפריה הגרמנית)

**הדיוויזיה ה-200** (בגרמנית: **200. Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-7 באוגוסט 1916 בחזית המזרחית ולחמה במהלך מתקפת ברוסילוב כחלק מהארמייה האוסטרו-הונגרית השביעית, ולאחר מכן לחמה בבוקובינה והשתתפה בהדיפת מתקפת קרנסקי בקיץ 1917 בספטמבר 1917 הועברה הדיוויזיה לחזית האיטלקית, שם לחמה בקרב קפורטו כחלק מהארמייה הגרמנית ה-14. בפברואר 1918 עברה לחזית המערבית, שם לחמה במהלך מבצע מיכאל כחלק מהארמייה השנייה, ובמהלך הקרב השני על המארן כחלק מהארמייה השביעית. לאחר מכן לחמה הדיוויזיה במתקפת מאה הימים עד סוף המלחמה, וב-6 בפברואר 1919 פורקה הדיוויזיה.

## מפקדים
* קרל פרידריך בס (7 באוגוסט 1916 – 8 באפריל 1917)
* קרל קריינברג (10 בספטמבר 1917 – 14 בספטמבר 1917)
* ארנסט פון בלוב (14 בספטמבר 1917 – 8 באפריל 1918)
* קרל פון קליינהנץ (9 באפריל 1918 – 28 במאי 1918)
* ארנסט פון בלוב (29 במאי 1918 – 6 בפברואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

200
200
אמוניוס מאתונה

**אמוניוס מאתונה** (ביוונית: **Ἀμμώνιος**), המכונה לעיתים **אמוניוס הפריפטטי**, היה פילוסוף יווני שלימד באתונה במאה ה-1 לספירה.

הוא היה מורו של פלוטרכוס, שמעלה על נס את למידתו הרבה (*Symposiacs*, iii. 1), ומציג אותו בדיון על דת וטקסי קודש (*Symposiacs*, ix. 15). פלוטרכוס כתב ביוגרפיה שלו, שלא שרדה.

מתוך המידע שנמסר על ידי פלוטרכוס, אמוניוס היה בבירור מומחה ביצירותיו של אריסטו, אך ייתכן שהוא בכל זאת היה פילוסוף פלאטוניסט ולא פריפטטי.

יכול להיות שהוא אותו אמוניוס מלמפרה (Lamprae, באטיקה) שמצוטט על ידי אתנאיוס כמחברו של ספר על מזבחות וקרבנות (Περὶ βωμῶν καὶ Θυσιῶν). אתנאיוס מזכיר גם חיבור על זונות אתונאיות (Περὶ τῶν Ἀθηνσινῆ Ἑταιρίδων) שנכתב על ידי סופר בשם "אמוניוס".

## הערות שוליים

קטגוריה:פילוסופים באימפריה הרומית
קטגוריה:פילוסופים יוונים
קטגוריה:אישים שחיו במאה ה-1
הר נואל (אנטארקטיקה)

**הר נואל** (באנגלית: **Mount Noel**) הוא הר בהרי טראברס שבאנטארקטיקה. 

גובהו של ההר 1,600 מטרים מעל פני הים; והוא ההר ה-2,671 בגובהו באנטארקטיקה. 

ההר ממוקם מדרום לפסגת מקיוגו; ומצפון להר אלן.

## היסטוריה
### מקור השם

ההר נקרא על שמו של ג'ון פרייזר נואל (John Fraser Noel), מכונאי דיזל אשר נפטר במאי 1966 בתאונת מזחלת, בסמוך לפינת טראג'יק, בעת שירותו בסקר האנטארקטי הבריטי.

## קישורים חיצוניים

* הר נואל באתר הסקר הגאולוגי של ארצות הברית
* הר נואל באתר הגאזט האנטארקטי של ממשלת אוסטרליה
* הר נואל באתר הגאזט האנטארקטי המשווה SCAR של ממשלת אוסטרליה
* דף לזכרו של ג'ון נואל

## הערות שוליים

נואל